
APPLICATION OF MICROORGANISMS IN THE BIODEGRADATION OF POLYURETHANE

A poliuretán (PU) és más műanyagok fontos szerepet játszanak mindennapi életünkben. A PU
habot sokféle termékben használják, ami a PU hulladék felhalmozódásához vezet
környezetünkben (pl. víz, talaj). A hulladékkezelésre számos stratégia létezik, ezek közül az
egyik a biológiai lebontás, azonban viszonylag ritkán kerül előtérbe. A biológiai lebontás
előnye, hogy nem igényel nagy energiabefektetést, és a műanyag a folyamat során teljesen
mineralizálódhat. Hátránya, hogy a lebomlás során potenciálisan mérgező vegyületek
keletkezhetnek, és a polimertermék a tervezettnél korábban lebomolhat. Számos tanulmány
vizsgálta a poliuretánok lebonthatóságát mikroorganizmusok segítségével. A
mikroorganizmusok lebontási képessége a polimerekhez, mint energiaforráshoz való hosszabb
ideig tartó alkalmazkodás eredménye. A poliuretán energiaforrásként való felhasználásához a
mikroorganizmusoknak speciális enzimekre van szükségük. A szakirodalomak három fő
enzimtípust említenek: lipáz, ureáz és észteráz, amelyek közül az utóbbinak tulajdonítják a
főszerepet. Kutatásunkban összegyűjtjük az összes elérhető bakteriális észteráz szekvenciát, és
a BLASTp és AliView programok segítségével meghatározzuk a köztük lévő homológiát.
Ezután kiválasztjuk azokat, amelyek 3D szerkezettel rendelkeznek, és gazdamolekulaként
használjuk őket a molekuláris dokkoláshoz. Az enzimszerkezeteket a szokásos protokollok
alkalmazásával (pl. hidrogének hozzáadása) állítjuk elő. Ugyanakkor a GaussView 6.0 szoftver
segítségével elkészítjük a modell uretánok 3D szerkezeteit, és a Gaussian 09 szoftvercsomaggal
optimalizáljuk őket B3LYP/6-31G(d,p) elméleti szinten, és ezeket ligandumokként használjuk
a molekuláris dokkolási számítások során. A ligandumszerkezetek optimalizálása után készen
állnak az enzimekhez való dokkolásra. Az enzimek és a modell uretánok közötti
kölcsönhatásokat az AutoDock Vina szoftver segítségével határozzuk meg és hasonlítjuk össze.
A különböző ligandum-észteráz kölcsönhatásokat értékelni és számszerűsíteni fogjuk.



